CELEX: 62013TN0320
Language: da
Date: 2013-06-13 00:00:00
Title: Sag T-320/13: Sag anlagt den 13. juni 2013 — DelSolar (Wujiang) mod Kommissionen

27.7.2013   
            
            
               DA
            
            
               Den Europæiske Unions Tidende
            
            
               C 215/19
            
         Sag anlagt den 13. juni 2013 — DelSolar (Wujiang) mod Kommissionen
   (Sag T-320/13)
   2013/C 215/27
   Processprog: engelsk
   
      Parter
   
   
      Sagsøger: DelSolar (Wujiang) Ltd. (byen Wujiang, Kina) (ved advokat L. Catrain González samt barristers E. Wright og H. Zhu)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens forordning (EU) nr. 513/2013 (1) for så vidt som den vedrører sagsøgeren.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren gjort fire anbringender gældende.
   
               1)
            
            
               Med det første anbringende gøres gældende, at Europa-Kommissionen har begået en åbenbar retlig fejl ved at udvide anvendelsesområdet for artikel 2, stk. 7, litra c), tredje led, i Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51) (»grundforordningen«), og ved undersøgelsen af påståede væsentlige fordrejninger, som, fordi de ikke er overført fra det tidligere ikke-markedsøkonomiske system, faldt klart uden for anvendelsesområdet for artikel 2, stk. 7, litra c), tredje led, i grundforordningen.
            
         
               2)
            
            
               Med det andet anbringende gøres gældende, at Europa-Kommissionen med urette har konkluderet, at sagsøgerens produktionsomkostninger og overordnede økonomiske situation er blevet gjort til genstand for væsentlige fordrejninger, der er overført fra det tidligere ikke-markedsøkonomiske system, som omhandlet i artikel 2, stk. 7, litra c), tredje led, i grundforordningen.
            
         
               3)
            
            
               Med det tredje anbringende gøres gældende, at Europa-Kommissionen har foretaget et urigtigt skøn henset til det forhold, at hverken de ubetydelige subsidier, der er modtaget, eller den favorable skatteordning, som sagsøgeren og dennes tilknyttede virksomhed Delta Greentech (Kina) Co. Ltd. (samlet benævnt »DelSolar Group«) har været omfattet af, er blevet »overført fra det tidligere ikke-markedsøkonomiske system«.
            
         
               4)
            
            
               Med det fjerde anbringende gøres gældende, at Europa-Kommissionens afslag på sagsøgerens anmodning om markedsøkonomisk behandling alene på grundlag af en favorabel skatteordning og ubetydelige subsidier er uforholdsmæssig og unødvendig.
            
         
      (1)  Kommissionens forordning (EU) nr. 513/2013 af 4.6.2013 om indførelse af en midlertidig antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina og om ændring af forordning (EU) nr. 182/2013 om registrering af importen af fotovoltaiske moduler af krystallinsk silicium og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina (EUT L 152, s. 5).